Politiet har nu fundet den sølvmetallic Citroen C4 Picasso, som de to røvere flygtede i. Bilen blev stjålet i Arden natten til torsdag, hvor røverne brød ind i huset og stjal bilnøglerne. Nu er bilen fundet ved kirken i Aars. inden røverne forlod bilen har de tømt en pulverslukker i bilen. - Det er for at gøre det svært at finde spor, og så vækker det ikke så meget opmærksomhed, som hvis de havde sat ild til den, siger Johan Nielsen, der er efterforsker ved Himmerlands Politi. Politiet hører meget gerne fra folk, der har set eller hørt noget i forbindelse med bilen. Politiet kan kontaktes på 1-1-4.

Referat:
Politiet har nu fundet den bil, der blev brugt ved et røveri torsdag aften mod Spar Nord i Aars.